
ΥΠΟΥΡΓΙΚΕΣ Α ΠΟΦΑΣΕ ΙΣ & ΕΓΚΡΙΣΕΙΣ 

Αριθ. 12045 (1) 


Κήρυξη υποχρεωτικής της με αριθμ. 59/89 απόφασης του ΔΔΔΔ Αθη¬ 
νών για τους όρους αμοιβής και εργασίας των ηλεκτροτεχνιτών πε- 
ριελιγκτών βιομηχανίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 
β) Την γνωμοδότηση του σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στην συνεδρίαση αυ¬ 


τού της 5.4.90. 

γ) Την με αριθμ. 59/89 απόφαση του ΔΔΔΔ Αθηνών, αποφασί¬ 
ζουμε: 

Κηρύσσουμε υποχρεωτική την με αριθμ. 59/89 απόφαση του ΔΔΔΔ 
Αθηνών, για τους όρους αμοιβής και εργασίας τω,ν ηλεκτροτεχνιτών 
περιελιγκτών βιομηχανίας για όλους τους εργοδότες και τους εργαζό¬ 
μενους του επαγγέλματος. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Απριλίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. 32540 (2) 

Αρχαιρεσίες Σ.Δ.Ε. Εφ. Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Στις αρχαιρεσίες που έγιναν στις 28.1.1990, για ανάδειξη Προέ¬ 
δρου, Διοικητικού Συμβουλίου και Εξελεγκτικής Επιτροπής, του Συλ¬ 
λόγου Δικαστικών Επιμελητών του Εφετείου Θεσσαλονίκης, για τριετή 
θητεία, η οποία λήγει στις 31.1.1993, εκλέχτηκαν οι παρακάτω: 

Α. ΠΡΟΕΔΡΟΣ 

Ιωάννης Δερμπόκης 

Β. ΤΑΚΤΙΚΟΙ ΣΥΜΒΟΥΛΟΙ 

1. Νικόλαος Παραπούρας 

2. Κωνσταντίνος Λεονταρίδης 

3. Νίκη Τσεκούρα 

4. Δημήτριος Γρηγορούδης 

5. Ζαχαρίας Αλεξανδράκης 

6. Σταμάτιος Χαρατσής 

7. Παναγιώτης Μπακιρλής 

8. Αβραάμ Πάσογλου 

Γ. ΑΝΑΠΛΗΡΩΜΑΤΙΚΟΙ ΣΥΜΒΟΥΛΟΙ 

1. Τηλέμαχος Παραράς 

2. Φίλιππος Κοκκαλιάρης 

3. Νικόλαος Ευθυμίου 

Δ. ΕΞΕΛΕΓΚΤΙΚΗ ΕΠΙΤΡΟΠΗ 

ΤΑΚΤΙΚΑ ΜΕΛΗ 

1. Βασίλειος Τσιομπλίκας 

2. Έφη Παρουσιάδου 

3. Κων/νος Τσούτσας 

ΑΝΑΠΛΗΡΩΜΑΤΙΚΑ ΜΕΛΗ 

ΕΦΗΜΕΡΙΕ ΤΗΕ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Ιορδάνης Τσακαλίδης 

2. Νικόλαος Μάγειρος 

Αθήνα, 3 Απριλίου 1990 

Με εντολή Υπουργού 
Η Προϊστάμενη της Διεύθυνσης 

ΑΙΚ. ΧΑΛΚΙΟΠΟΥΛΟΥ 

- ♦ - 

Αριθ. 4693(φορ)536 (3) 

Συμπλήρωση και τροποποίηση της 4267/22.3.88 απόφασης Υπουρ¬ 
γού Βιομηχανίας. Ενέργειας και Τεχνολογίας (ΦΕΚ 220/Β/ 

88 ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α/85). 

2. Τις διατάξεις των άρθρων 1 παρ. 6ε και 13 του Ν. 1256/82 «Για 
την πολυθεσία, την πολυαπασχόληση κ.λπ.» (ΦΕΚ 65/Α/82), όπως 
συμπληρώθηκε με το άρθρο 2ΐ του Ν. 1288/82 «Ρύθμιση θεμάτων 
αρμοδιότητας Υπουργείου Προεδρίας της Κυβέρνησης και της ΥΕΝΕΔ 
καθώς και άλλες διατάξεις» (ΦΕΚ 120/Α/82). 

3. Τις διατάξεις του άρθρου 20 του Ν. 1400/83 «Τροποποίηση και 
συμπλήρωση υπαλληλικών διατάξεων» (ΦΕΚ 156/Α/83). 

4. Τις διατάξεις του Ν. 1514/85 «Ανάπτυξη της επιστημονικής και 
τεχνολογικής έρευνας» (ΦΕΚ 13/Α/85). 

5. Την αριθμ. 3147/6.10.82 πράξη της Τριμελούς Επιτροπής των 
Υπουργών. 

6. Τις διατάξεις του Ν.Δ. 3725/57 «Περί ιδρύσεως Εθνικής Αστρο¬ 
νομικής Επιτροπής» (ΦΕΚ 144/Α/57), αποφασίζουμε: 

Συμπληρώνουμε και τροποποιούμε την αριθμ. 4267/22.3.88 από¬ 
φαση ΦΕΚ 220/Β/88 ειδικότερα την πρώτη παράγραφο αυτής, ως 

εξής: 

«Εκχωρούμε στους προέδρους των Διοικητικών Συμβουλίων του 
Εθνικού Κέντρου Έρευνας Φυσικών Επιστημών (ΕΚΕΦΕ “Δ”), Εθνι¬ 
κού Αστεροσκοπείου Αθηνών (ΕΑΑ), Εθνικού Κέντρου Κοινωνικών 
Ερευνών (ΕΚΚΕ), Εθνικού Κέντρου θαλασσίων Ερευνών (ΕΚΘΕ), 
Εθνικού Ιδρύματος Ερευνών (ΕΐΕ), Ελληνικού Ινστιτούτου Παστέρ, 
Ιδρύματος Τεχνολογίας και Έρευνας (ΙΤΕ), Ιχθυοκαλλιεργητικού Κέ¬ 
ντρου Αχελώου ΑΕ (ΙΧΘΥΚΑ ΑΕ), στους διευθυντές του Ινστιτούτου 
θαλάσσιας Βιολογίας Κρήτης (ΙΘΑΒΙΚ), των Ινστιτούτων Χημικής 
Μηχανικής και Χημικών Διεργασιών Υψηλής θερμοκρασίας (Πάτρα) 
και Τεχνικής Χημικών Διεργασιών (θεσ/νίκη) του Ιδρύματος Τεχνολο¬ 
γίας και Έρευνας (ΙΤΕ) και στον πρόεδρο της Εθνικής Αστρονομικής 
Επιτροπής (ΕΑΕ) την αρμοδιότητα έγκρισης μετακινήσεων στο εξωτε¬ 
ρικό κάθε κατηγορίας προσωπικού που υπάγεται στην αρμοδιότητά 
τους, για εκπροσώπηση σε διεθνείς οργανισμούς, διεξαγωγή διαπραγ¬ 
ματεύσεων, διεθνή συνέδρια, εκπαίδευση και εκτέλεση οποιααδήποτε 
υπηρεσίας. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 4 Απριλίου 1990 

Ο ΥΠΟΥΡΓΟΣ 

Π. ΣΑΚΕΛΛΑΡΙΔΗΣ 

- 4 »- 

Αριθ. Α 3391 (4) 

Σύσταση Σχολικής Επιτροπής Δημοτικού Σχολείου και Νηπιαγωγείου 

Τολού Ν. Αργολίδοις. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 2 της Δ4/162/28.3.89 κοινής απόφα¬ 
σης των Υπουργών, Εσωτερικών, Οικονομικών, Εθνικής Παιδείας και 
θρησκευμάτων και Περιβάλλοντος Χωροταξίας Δημοσίων Έργων. 

2. Τις διατάξεις του άρθρου 187 του Δημοτικού & Κοινοτικού Κώ¬ 
δικα (Π.Δ. 323/89) και 

3. Την 22/1990 απόφαση του Κοινοτικού Συμβουλίου, αποφασί¬ 
ζουμε: 

1. Συνιστούμε στην Κοινότητα Τολού Νομού Αργολίδας, ίδιο Νομικό 


Πρόσωπο με την επωνυμία «Σχολική Επιτροπή Δημοτικού Σχολείου». 

2. Σκοπός του Νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, τηλεφώνου, 
αναλωσίμων υλικών κλπ. του σχολείου τούτου. 

- Η εκτέλεση μικρών έργων για επισκευή και συντήριση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η εκμετάλευση των κυλικείων με ανάθεση της λειτουργίας τους σε 
ειδιώτες ύστερα από δημόσιο πλειοδοτικό διαγωγνισμό, εφ’ όσον οι μα¬ 
θητές των σχολείων υπερβαίνουν ορισμένο αριθμό, που ορίζεται με από¬ 
φαση του Υπουργού Εθνικής Παιδείας και θρησκευμάτων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας της σχολική μονάδας. 

3. Το Νομικό πρόσωπο διοικείται από εννεαμελές (9/μελές) διοικη¬ 
τικό συμβούλιο, αποτελούμενο από α) τον εκάστοτε Πρόεδρο της Κοινό¬ 
τητας ως Πρόεδρο 

β) δύο κοινοτικούς συμβούλους που ορίζονται από το Κοινοτικό Συμ¬ 
βούλιο. 

γ) Τον εκάστοτε Δ/ντή του Δημοτικού Σχολείου. 

δ) Τον εκάστοτε Δ/ντη του Νηπιαγωγείου από έναν εκπρόσωπο του 
συλλόγου γονέων και κηδεμόνων των μαθητών του Δημοτικού Σχο¬ 
λείου και Νηπιαγωγείου. 

ε. Δύο δημότες οριζόμενους από το Κοινοτικό Συμβούλιο. 

4. Η θητεία των μελών του Δ.Σ. ακολουθεί τη δημοτική και κοινο¬ 
τική περίοδο. Η θητεία του πρώτου Δ.Σ. λήγει με την λήξη της παρού¬ 
σας δημοτικής-κοινοτικής περιόδου. 

Το Δ.Σ. που συγκροτείται με απόφαση του Κοινοτικού Συμβουλίου, 
εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές κληρονομιές, κληροδοσίες. 

δ) Εισπράξεις από τον αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτόπς απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Ναύπλιο, 30 Μαρτίου 1990 

Ο Νομάρχης 
ΣΤ. ΠΑΠΑΝΙΚΟΛΑΟΥ 

-♦- 

Αριθ. Α. 3843 (5) 

Σύσταση Σχολικής Επιτροπής στο Ν. Αργολίδας με την επωνυμία 

«Σχολική Επιτροπή Δημοτικού Σχολείου και Νηπιαγωγείου της 

Κοινότητας Πορτοχελίου». 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 2 της Δ4/162/28.3.89 κοινής απόφα¬ 
σης των Υπουργών, Εσωτερικών, Οικονομικών, Εθνικής Παιδείας και 
θρησκευμάτων και Περιβάλλοντος Χωροταξίας Δημοσίων Έργων. 

2. Τις διατάξεις του άρθρου 187 του Δημοτικού & Κοινοτικού Κώ¬ 
δικα (Π.Δ. 323/89) και 

3. Την 27/1990 απόφαση του Κοινοτικού Συμβουλίου Πορτοχε- 
λείου, αποφασίζουμε: 

1. Συνιστούμε στην Κοινότητα Πορτοχελίου, ίδιο Νομικό Πρόσωπο 
με την επωνυμία «Σχολική Επιτροπή Δημοτικού Σχολείου και Νηπια¬ 
γωγείου της Κοινότητας Πορτοχελίου». 

2. Σκοπός του Νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, τηλεφώνου, 
αναλωσίμων υλικών κλπ. του Δημ. σχολείου και Νηπιαγωγείου. 

- Η εκτέλεση μικρών έργων για επισκευή και συντήριση των διδα¬ 
κτηρίων. 

- Η αποκατάσταση φθορών και ζημιών των επίπλων; εξοπλισμού και 
γενικά των διδακτηριακών εγκαταστάσεων. 

- Η εκμετάλευση των κυλικείων με ανάθεση της λειτουργίας τους σε 
ιδιώτες ύστερα από δημόσιο πλειοδοτικό διαγωγνισμό, εφ’ όσον οι μα¬ 
θητές των σχολείων υπερβαίνουν ορισμένο αριθμό, που ορίζεται με από¬ 
φαση του Υπουργού Εθνικής Παιδείας και Θρησκευμάτων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό πρόσωπο διοικείται από επταμελές (7) διοικητικό συμ¬ 
βούλιο, αποτελούμενο από α) τον εκάστοτε Πρόεδρο της Κοινότητας ως 
Πρόεδρο 

β) δύο κοινοτικούς συμβούλους που ορίζονται από το Κοινοτικό Συμ¬ 
βούλιο. 

γ) Τους εκάστοτε Δ/ντές του Δημοτικού Σχολείου και Νηπιαγω¬ 
γείου. 

δ) Έναν εκπρόσωπο του συλλόγου γονέων και κηδεμόνων των μαθη¬ 
τών του Δημοτικού Σχολείου και έναν εκπρόσωπο του συλλόγου γονέων 
και κηδεμόνων του Νηπιαγωγείου. 

4. Η θητεία των μελών του Δ.Σ. ακολουθεί τη δημοτική και κοινο¬ 
τική περίοδο. Η θητεία του πρώτου Δ.Σ. λήγει με την λήξη της παρού¬ 
σας δημοτικής-κοινοτικής περιόδου. 

Το Δ.Σ. που συγκροτείται με απόφαση του Κοινοτικού Συμβουλίου, 
εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές κληρονομιές, κληροδοσίες. 

δ) Εισπράξεις από τον αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτόπς απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 30 Μαρτίου 1990 

Ο Νομάρχης 
ΣΤ. ΠΑΠΑΝΙΚΟΛΑΟΤ 

- ♦- 

Αριθ. 4480 (6) 

Προσαρμογή του Οργανισμού Εσωτερικής Υπηρεσίας της Κοινότητας 
Συνδένδρου Ν. Γρεβενών στις διατάξεις του Ν. 1586/86. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις των άρθρων 2, 12 και 320 του Ν. 1188/81 και 2,5 
και 10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86 που διατυπώθηκε στο αριθ. 1/1990 πρα¬ 
κτικό. 

4. Την αριθ. 41/1989 απόφαση του Κοινοτικού Συμβουλίου Συνδέ- 
δρου που αφορά την προσαρμογή του Οργανισμού Εσωτερικής Υπηρε¬ 
σίας της κοινότητας, στις διατάξεις του Ν. 1586/86. 

5. Τις διατάξεις του άρθρου 164 του ΔΚΚ (Π.Δ. 323/89). 

6. Τις 53560/1986, 75643/1987 και 27111/1987 εγκυκλίους 
του Υπουργείου Εσωτερικών, αποφασίζουμε: 

Εγκρίνουμε την αριθ. 41/1989 απόφαση του Κοινοτικού Συμβου¬ 
λίου Συνδένδρου η οποία αφορά την προσαρμογή του Οργανισμού Εσω¬ 
τερικής Υπηρεσίας της Κοινότητας, στις διατάξεις του Ν. 1586/86, 
όπως αναλυτικά ορίζεται σ’ αυτή, ώστε η διάρθρωση και διαβάθμιση 
των υπηρεσιών της κοιν/τας να έχει ως εξής: 

Α) ΚΑΤΗΓΟΡΙΑ ΔΕ 

α κλάδος ΔΕΙ Διοικητικού. 

μία (1) θέση με βαθμό Γ-Β-Α 


Β) Επειδή στην υπηρεσία της κοιν/τας υπηρετεί (1) ένας υπάλληλος 
το Οργανωτικό Σχήμα ονομάζεται «Γραμματεία» της οποίας μοναδικός 
Προϊστάμενος είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 29 Μαρτίου 1990 

Ο Νομάρχης 
ΘΑΝΑΣΗΣ ΣΙΑΤΡΑΣ 

- 4 - 

Αριθ. 4479 (7) 

Προσαρμογή και τροποποίηση του Οργανισμού Εσωτερικής Υπηρεσίας 
της Κοινότητας Κηπουρείου Ν. Γρεβενών στις διατάξεις του Ν. 
1586/86. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις των άρθρων 2,12 και 320 του Ν. 1188/81 και 2,5 
και 10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86 που διατυπώθηκε στο αριθ. 1/1990 πρα¬ 
κτικό. 

4. Την αριθ. 62/1989 απόφαση του Κοινοτικού Συμβουλίου Κηπου¬ 
ρείου που αφορά την προσαρμογή και τροποποίηση του Οργανισμού 
Εσωτερικής Υπηρεσίας της κοινότητας, στις διατάξεις του Ν. 1586/ 
86 . 

5. Τις διατάξεις του άρθρου 164 του ΔΚΚ (Π.Δ. 323/89). 

6. Τις 53560/1986, 75643/1987 και 27111/1987 εγκυκλίους 
του Υπουργείου Εσωτερικών, αποφασίζουμε: 

Εγκρίνουμε την αριθ. 62/1989 απόφαση του Κοινοτικού Συμβου¬ 
λίου Κηπουρείου η οποία αφορά την προσαρμογή και τροποποίηση του 
Οργανισμού Εσωτερικής Υπηρεσίας της Κοινότητάς, στις διατάξεις του 
Ν. 1586/86, όπως αναλυτικά ορίζεται σ’ αυτή,’ώστε η διάρθρωση και 
διαβάθμιση των υπηρεσιών της κοιν/τας να έχει ως εξής: 

Α) ΚΑΤΗΓΟΡΙΑ ΔΕ 
α κλάδος ΔΕΙ Διοικητικού. , · 

Δύο (2) θέσεις με βαθμό Εισπρακτόρων. 

Μία (1) θέση με βαθμό Γ-Β-Α 
Β) Προσωπικό με σχέση εργασίας ιδ. Δικαίου. 

Μία (1) θέση καθαρίστριας μερικής απασχόλησης ιδ. Δικαίου αορί¬ 
στου χρόνου. 

Γ) Επειδή στην υπηρεσία της κο.ν/τας υπηρετεί (1) ένας υπάλληλος 
το Οργανωτικό Σχήμα ονομάζεται «Γραμματεία» της οποίας μοναδικός 
Προϊστάμενος είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 29 Μαρτίου 1990 

Ο Νομάρχης 
ΘΑΝΑΣΗΣ ΣΙΑΤΡΑΣ 

- ♦ - 

Αριθ. 4482 (8) 

Προσαρμογή και τροποποίηση του Οργανισμού Εσωτερικής Υπηρεσίας 
της Κοινότητας Κιβωτού Ν. Γρεβενών στις διατάξεις του Ν. 1586/ 
86 . 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις των άρθρων 2,12 και 320 του Ν. 1188/81 και 2,5 
και 10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου τού άρ¬ 
θρου 14 του Ν. 1586/86 που διατυπώθηκε στο αριθ. 1/1990 πρα¬ 
κτικό. 

'4. Την αριθ. 18/1989 απόφαση του Κοινοτικού Συμβουλίου Κιβω¬ 
τού που αφορά την προσαρμογή και τροποποίηση του Οργανισμού Εσω¬ 
τερικής Υπηρεσίας της κοινότητας, στις διατάξεις του Ν. 1586/86. 

5. Τις διατάξεις του άρθρου 164 του ΔΚΚ (Π.Δ. 323/89). 

6. Τις 53560/1986, 75643/1987 και 27111/1987 εγκυκλίους 
του Υπουργείου Εσωτερικών, αποφασίζουμε: 

Εγκρίνουμε την αριθ. 18/1989 απόφαση του Κοινοτικού Συμβου¬ 
λίου Κιβωτού η οποία αφορά την προσαρμογή και τροποποίηση του Ορ¬ 
γανισμού Εσωτερικής Υπηρεσίας της Κοινότητας, στις διατάξεις του Ν. 
1586/86, όπως αναλυτικά ορίζεται σ’ αυτή, ώστε η διάρθρωση και 
διαβάθμιση των υπηρεσιών της κοιν/τας να έχει ως εξής: 

Α) ΚΑΤΗΓΟΡΙΑ ΔΕ 

α κλάδος ΔΕΙ Διοικητικού. 

Μία (1) θέση με βαθμό Γ-Β-Α 

Γ) Επειδή στην υπηρεσία της κοιν/τας υπηρετεί (1) ένας υπάλληλος 
το Οργανωτικό Σχήμα ονομάζεται «Γραμματεία» της οποίας μοναδικός 
Προϊστάμενος είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήαεως. 

Γρεβενά, 29 Μαρτίου 1990 

Ο Νομάρχης 
ΘΑΝΑΣΗΣ ΣΙΑΤΡΑΣ 

-♦- 

Αριθ. 3963 (9) 

Συμπλήρωση απόφασης τροποποίησης, προσαρμογής και κωδικοποίη¬ 
σης του Ο.Ε.Υ. Δήμου Ελευσίνας. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12τουΝ. 1188/81, περί κυρώσεως του 
Κώδικα καταστάσεως προσωπικού ΟΤΑ, όπως τροποποιήθηκαν και 
συμπληρώθηκαν με τις όμοιες του άρθρου^,του Ν. 1832/89 «Τροπο¬ 
ποίηση και τροποποίηση και συμπλήρωση της νομοθεσίας για την το¬ 
πική αυτοδιοίκηση, την αποκέντρωση και άλλες διατάξεις». 

2. Τις όμοιες της παραγράφου 10 του άρθρου 9 του Ν. 1586/86 
«Βαθμολογική διάρθρωση των θέσεων του δημοσίου, νομικών προσώ¬ 
πων δημοσίου δικαίου και ΟΤΑ, και άλλες διατάξεις. 

3. Την αριθμ. 33/88 απόφαση του Δημοτικού Συμβουλίου Ελευσί¬ 
νας, πουε γκρίθηκε με την 14278/88 απόφασή μας και δημοσιεύτηκε 
στο ΦΕΚ 617/24.8.88 τ.Β', και αφορά στην τροποποίηση, προσαρ¬ 
μογή και κωδικοποίηση του Ο.Ε.Υ. του Δήμου αυτού. 

4. Την αριθ. 130/89 απόφαση του Δημοτικού Συμβουλίου Ελευσί¬ 
νας, που αφορά στη συμπλήρωση της προαναφερόμενης απόφασής του, 
κατά το μέρος που αφορά στους κλάδους, από τους οποίους θα επιλέγο¬ 
νται οι Προϊστάμενοι των οργανικών μονάδων του Δήμου, ρύθμιση η 
οποία δεν είχε περιληφθεί στην αρχική απόφαση έγκρισης του Ο.Ε.Υ. 

5. Το αριθμ. 1/4/12.2.90 πρακτικό του Υπηρεσιακού Συμβουλίου, 
αποφασίζουμε: 

Εγκρίνουμε την αριθμ. 130/89 απόφαση του Δημοτικού Συμβου¬ 
λίου Ελευσίνας, με την οποία συμπληρώνεται η 33/88 όμοια αυτού, 
που εγκρίθηκε με την 14278/88 απόφασή μας και δημοσιεύτηκε στο 
ΦΕΚ 617/24.8.88 τ.Β, ως εξής: 

Στο τέλος του άρθρου 3, προστίθεται τα παρακάτω: 

Δ. Καθορισμός κλάδων, επιλογής προϊσταμένων οργανικών μονά¬ 
δων του Δήμου: 

I ΔΙΟΙΚΗΤΙΚΕΣ - ΟΙΚΟΝΟΜΙΚΕΣ ΥΠΗΡΕΣΙΕΣ: 

(α) Ο Προϊστάμενος της Διεύθυνσης Διοικητικών-Οικονομικών Υπη¬ 
ρεσιών, θα επιλέγεται από τον κλάδο ΠΕ διοικητικό. 

(β) Ο Προϊστάμενος του Τμήματος Διοικητικού θα επιλέγεται από 
τον κλάδο ΠΕ διοικητικό και τούτου μη υπάρχοντος από τον κλάδο ΔΕ 
διοικητικό. 

(γ) Ο Προϊστάμενος του Τμήματος Οικονομικού θα επιλέγεται από 
τον κλάδο ΠΕ διοικητικό και μη υπάρχοντος από τον κλάδο ΔΕ διοικη¬ 
τικό. 

II. ΤΕΧΝΙΚΕΣ ΥΠΗΡΕΣΙΕΣ: 

(α) Ο Προϊστάμενος της Διεύθυνσης Τεχνικών Υπηρεσιών, θα γίνεται 
από τους κλάδους ΠΕ3, ΠΕ6, ΠΕ4 και ΤΕ3. 

(β) Ο προϊστάμενος του τμήματος Μελετών θα επιλέγεται από κλά¬ 
δους ΤΕ3, ΔΕ5 και ΔΕ6. 

(γ) Ο Προϊστάμενος του Τμήματος Κατασκευών, Επισκευών και Συ¬ 
ντηρήσεων θα επιλέγεται από τους κλάδους ΤΕ3, ΔΕ5. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αιγάλεω, 22 Μαρτίου 1990 
Ο Νομάρχης 

ΜΙΛΤ. ΠΑΠΑΘΑΝΑΣΙΟΥ 



Αριθ. 5651 (10) 

Έγκριση Ειδικού Κανονισμού Λιμένα Καβάλας αριθ. 34. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 156 του Ν.Δ. 187/73 «περί κώδικος 
Δημοσίου Ναυτικού Δικαίου». 

2. Το Π.Δ. 338/24.8.83 (ΦΕΚ 119-Α/83) «Μεταβίβαση αρμοδιο¬ 
τήτων Υπουργού Εμπορικής Ναυτιλίας στους Νομάρχες». 

3. Τον αριθ. 34 Ειδικό Κανονισμό Λιμένα Καβάλας με τον οποίο 
ρυθμίζονται θέματα που κανονίζουν την εύρυθμη λειτουργία του λιμένα 
που μας υποβλήθηκε με το αριθμ. 3131/3/90/28.3.90 έγγραφο του 
Κεντρικού Λιμεναρχείου Καβάλας, μαζίμε την σχετική αιτιολογική έκ¬ 
θεση, αποφασίζουμε: 

Εγκρίνουμε τον αριθμ. 34 Ειδικό Κανονισμό του λιμένα Καβάλου; με 
τις διατάξεις του οποίου ρυθμίζονται θέματα που κανονίζουν την εύ¬ 
ρυθμη λειτουργία του, όπως ακριβώς αυτός έχει. 

Καβάλα, 28 Μαρτίου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΑΒΑΛΑΣ 

Αριθμ. 34 

Περί αναπροσαρμογής λεμβουχικών δικαιωμάτων και κανονισμού με¬ 
ταφοράς επιβατών δια Ε/Γ λέμβων. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΑΒΑΛΑΣ 
Έχοντας υπόψη: 

α) Τις διατάξεις του από 9 Ιουνίου 1948 Β.Δ. κωδικοποιηθέντος Νό¬ 
μου 499/47 «περί πειθαρχικής εξουσίας των προϊσταμένων Λιμενικών 
Αρχών» (ΦΕΚ 162-Α), συνδυαζόμενες με τα άρθρα 141-157 του Ν.Δ. 
187/73 με το οποίο κυρώθηκε ο Κώδικας Δημοσίου Ναυτικού Δικαίου 
(ΦΕΚ 261-Α/73). 

β) Τις διατάξεις του Ν.Δ. 444/70 «περί αρμοδιότητος του Λ.Σ. και 
σχέαεως προς τις αρμοδιότητες των Σωμάτων Ασφαλείας» (ΦΕΚ 
39-Α). 

γ) Το αριθμ. Φ. 3422.25/3/90/6.3.90 έγγραφο του Υπουργείου 
Εμπορικής Ναυτιλίας. 

δ) Την εγκριτική απόφαση Νομάρχου Καβάλας 5651/28.3.90 δια- 
τάσσουμε: 

Άρθρο 1 

Τα λεμβουχικά δικαιώματα για την μεταφορά των επιβατών μετά 
των συνήθων αποσκευών τους επί των επ’ άγκυρα παραμενόντων 
πλοίων μέχρι του προβλήτος και αντίστροφα, ορίζονται ως κατωτέρω: 

α) Για επιβάτες ανεξαρτήτως θέσεως δρχ. 69. 

β) Για μεταφορά επισκεπτών καταβάλλεται για κάθε διαδρομή μετά 
επιστροφής κατ’ άτομο δρχ. 104. 

Άρθρο 2 

Απαλλάσσονται από την καταβολή λεμβουχικών δικαιωμάτων: 

α) παιδιά μέχρι 4 ετών. 

β) Οι δια καταστάσεως επιβιβάσεως ταξιδεύοντες οπλίτες των Ενό¬ 
πλων Δυνάμεων και των Σωμάτων Ασφαλείας. 

γ) Οι ταξιδεύοντες με δωρεάν εισιτήρια των Λιμενικών Αρχών. 

Άρθρο 3 

Παρέχεται έκπτωση 50% επί των λεμβουχικών δικαιωμάτων στις 
κατωτέρω περιπτώσεις: 

α) Στους στρατιωτικούς και στους υπηρετούντες στα Σώματα Ασφα¬ 
λείας. 

β) Σε παιδιά ηλικίας 5-10 ετών. 

γ) Σε Αθλητικά Σωματεία-εκδρομές Σχολείων, Συλλόγων Προσκό¬ 
πων κ.λ.π. 

8) Στους συνταξιούχους του ΝΑΤ. 

Άρθρο 4 

Τα λεμβουχικά δικαιώματα εισπράττονται δια ειδικών εντύπων απο¬ 
δείξεων, κανονικά θεωρημένων υπό του υπολόγου επίτων εισπράξεων 
λεμβούχου, ο οποίος ορίζεται από την Λιμενική Αρχή. 

Άρθρο 5 

Το λεμβουχικό δικαίωμα σε περιπτώσεις αφίξεως τουριστικών 
πλοίων για την αποβίβαση και επιβίβαση περιηγητών καθορίζεται σε 
δρχ. 86 κατά περιηγητή. 

Άρθρο 6 

Εάν για την αποβίβαση και επιβίβαση των περιηγητών χρησιμοποι¬ 
ηθούν οι λέμβοι του μεταφέροντος τους περιηγητάς πλοίου, χωρίς την 
χρησιμοποίηση υπό των λεμβούχων σκαφών το κατά το προηγούμενο 
άρθρο λεμβουχικό δικαίωμα μειούται κατά 50% και περιλαμβάνει και 
την αμοιβή των λεμβούχων για την παρεχόμενη προσωπική εργασία. 

Άρθρο 7 

Σε περίπτωση πλευρίσεως ή πρυμνοδετήσεως του πλοίου που μετα¬ 
φέρει τους περιηγητές και η αποβίβαση και επιβίβαση των περιηγητών 
γίνεται χωρίς την μεσολάβηση πλωτών μέσων, δεν καταβάλλεται λεμ¬ 
βουχικό δικαίωμα. 

Άρθρο 8’ 

Ορίζουμε ως κατωτέρω τα λεμβουχικά δικαιώματα αποσκευών όταν 
οι αποσκευές υπερβαίνουν τα 25 χιλιόγραμμα βάρους κατά επιβάτη: 

α) Διάφορα μικροφορτία κατά χιλιόγραμμο δρχ. 0,80. 

β) Έπιπλα, σκεύη, βαρέα αντικείμενα δρχ. 01,20. 

Άρθρο 9 

Κάθε ζημία ή απώλεια αποσκευών, προερχόμενη από αποδεδειγμένη 
κατά την κρίση της Λιμενικής Αρχής υπαιτιότητα των λεμβούχων βα¬ 
ρύνει τους λεμβούχους. 

Άρθρο 10 

1. Για την εξυπηρέτηση αγκυροβολημένων Φ/Γ ή Ε/Γ πλοίων ορί¬ 
ζεται αντάλλαγμα χρήσεως μισθουμένης λέμβου, συμπεριλαμβανομέ- 
νης και της αμοιβής των επιβαινόντων λεμβούχων, καθοριζόμενο εις 
δρχ. 1530 για κάθε δρομολόγιο της λέμβου και για απόσταση μέχρι 
ενός μιλίου από του προβλήτος του λιμένος και από ώρας 07.00 μέχρι 
20.00 Εις δρχ. 1702 από ώρας 20.00-24.00 και εις δρχ. 1863 από 
ώρας 24.00-07.00. 

2. Για αποστάσεις μεγαλύτερες του ναυτικού μιλίου το λεμβουχικό 
δικαίωμα καθορίζεται δια ελευθέρας συμφωνίας και σε αδυναμία επιτεύ- 
ξεως συμφωνίας δι’ αποφάαεως του Κεντρικού Λιμεναρχείου Καβάλας. 

Άρθρο 11 

1. Ορίζουμε αντάλλαγμα χρήσεως λέμβου συμπεριλαμβανομένης 
και της αμοιβής των επιβαινόντων λεμβούχων, δια αποκλειστική χρη¬ 
σιμοποίηση προς μεταφορά επίπλων, αποσκευών και εμπορευμάτων 
από ή προς το πλοίο δρχ. 1357, προκειμένου δε περί μεταφοράς από 
πλοίο ευρισκόμενο μακράν του λιμένος ή όρμου πέραν του 1 και μέχρι 2 
ν.μ. δρχ. 2035. 

2. Η ανωτέρω τιμή μειούται κατά 30% προκειμένου περί ειδών Δη¬ 
μοσίου, γεωργικών εφοδίων διακινουμένων από ΑΤΕ ή άλλων Κρατι¬ 
κών ή κοινωφελών οργανισμών. 

Άρθρο 12. 

Τα εις τα προηγούμενα άρθρα οριζόμενα λεμβουχικά και αχθοφορικά 
δικαιώματα περιλαμβάνουν την υπέρ ΙΚΑ εργοδοτική εισφορά, καθώς 
και κάθε άλλη εισφορά και δεν υπόκεινται σε καμία αύξηση λόγω δώρου 
εορτών ή άλλης αιτίας. 

2. Απαγορεύεται η είσπραξη φιλοδωρήματος από τους αχθοφόρους 
και τους λεμβούχους. 

Άρθρο 13. 

1. Καθορίζουμε ως κατωτέρω την αμοιβή των λεμβούχων για την 
πρόσδεση και λύση των σχοινιών προσδέσεως των πλοίων κατά την πα¬ 


ραβολή ή πρυμνοδότηση αυτών εις τον λιμένα, (ανεξαρτήτως του είδους 
αυτών. - ' 

α) Για πλοία από ΙΟΙ ΚΟΧ μέχρι 500 δρχ. 690. 

β) Για πλοία από 501 ΚΟΧ μέχρι 1500 δρχ. 943. 

γ) Για πλοία από 1501 ΚΟΧ και άνω δρχ. 1185. 

2. Για πλοία μέχρι 100 ΚΟΧ καθώς και για πολεμικά πλοία δεν ει- 
σπράττεται αμοιβή για την πρόσδεση ή λύση των. 

ΚΕΦΑΛΑΙΟ Β’ 

«Περί κανονισμού μεταφοράς επιβατών δια Ε/Γ λέμβων». 

Άρθρο 14. 

Η μεταφορά ατόμων από την προκυμαία σε παρακείμενες θέσεις και 
τις απέναντι ακτές, καθώς και στις θέσεις θαλασσίων λουτρών και αντί- 
στρόφως διενεργείται υπό πλωτών μέσων εφοδιασμένων δια αδείας υπό 
της Λιμενικής Αρχής. 

Άρθρο 15. 

1. Η ανωτέρω άδεια χορηγείται κατά την απόλυτη κρίση της Λιμενι¬ 
κής Αρχής και εφόσον το πλωτό μέσο συγκεντρώνει κατ’ αρχάς τις κα¬ 
τωτέρω, κατά ελάχιστο προϋποθέσεις και πρόκειται περί μηχανοκινή¬ 
του λέμβου. 

α) Ολικό μήκος τουλάχιστον 6 μέτρα, μέγιστο εξωτερικό πλάτος 
2,40 μέτρα και βάθος 0.60 μέτρα. 

β) Καθίσματα ή καναπέδες τοποθετούμενα κατά το εγκάρσιο ή διά- 
μηκες με χώρο μεταξύ των 0.50 μέτρα. 

γ) Τα εις εδάφιο (β) καθίσματα πρέπει να είναι στερεωμένα εις το 
σκάφος. 

Το πλάτος του καθίσματος ή ο χώρος των καναπέδων δια κάθε 
άτομο πρέπει να είναι 0.50 μέτρα. 

δ) Ο χώρος των επιβατών πρέπει να καλύπτεται με οθώνινο κάλυμμα 
(τέντα) και πλευρικώς δια παρασκηνίων. 

2. Όλα τα ανωτέρω πλωτά μέσα που εκτελούν τις μεταφορές πρέπει 
να συμμορφώνονται προς τις περί επιθεωρήσεων πλοίων, πλοιαρίων, 
λέμφων κείμενες διατάξεις. 

Άρθρο 16. 

1. Απαγορεύεται η χρήσιμοποίηση πλωτού μέσου δια μεταφορά επι¬ 
βατών εφοσιααμένου δια βενζινομηχανής. 

2. Η μηχανή και οι εντός αυτής σωληνώσεις πρείπει να καλύπτονται 
δια ξυλίνου σκαπάσματος και απομονωτικού υλικού. 

Άρθρο 17. 

Τα σκάφη αυτά πρέπει να είναι ελαιοχρωματισμένα σύμφωνα προς 
τις υπό του Λιμεναρχείου εκδιδόμενες διαταγές. 

Άρθρο 18. / 

Ο αριθμός εις επιβάτες της μεταφορικής ικανότητας κάθε μηχανοκί¬ 
νητης λέμβου καθορίζεται από την Λιμενική Αρχή Καβάλας. 

Άρθρο 19. 

1. Τα πλωτά μέσα που έχουν τις προϋποθέσεις των άρθρων 15, 16, 
και 17 εφοδιάζονται με άδεια της Λιμενικής Αρχής, ετήσιας διάρκειας. 

Η άδεια αυτή δύναται να ανακληθεί υπό της Λιμενικής Αρχής Καβά¬ 
λας, κατόπιν αιτιολογημένης εκθέσεως του Κεντρικού Λιμενάρχου. 

2. Εις την άδεια γράφονται τα στοιχεία του σκάφους, του Κυβερνήτη, 
ο αριθμός των επιβατών, η χρονική διάρκεια της ισχύος και η ημερομη¬ 
νία της εκδόσεως και επιθεωρήσεώς και τα τυχόν απαιτούμενα σωστικά 
μέσα. 

Η ανωτέρω άδεια πρέπει να ευρίσκεται πάντοτε εις το σκάφος. 

3. Κάθε σκάφος εις εμφανές μέρος τούτου, φέρει πινακίδα, εις την 
οποία γράφεται ο αριθμός επιβατών τους οποίους δύναται να μεταφέρει. 

Άρθρο 20. 

1. Οι συνθήκες εξυπηρετήσεως των μεταφορών, η συχνότης των δρο¬ 
μολογίων και η σειρά προτεραιότητος, καθορίζεται κάθε φορά δια δια¬ 
ταγής της Λιμενικής Αρχής Καβάλας. 

2. Επίσης η Λιμενική Αρχή Καβάλας αποφαίνεται περί του ανα- 

γκαιούντος αριθμού πλωτών μέσων δια την εξυπηρέτηση κάθε γραμ¬ 

μήν 

Άρθρο 21. 

Καθορίζουμε τα δικαιώματα των μηχανοκινήτων λέμβων αναψυχής 
Θάσου ως κατωτέρω: 

α) Για απλή διαδρομή από Θάσο (Λιμένα) μέχρι Γλυφάδα - Παπαλι- 
μάνι σε δρχ. 52. 

β) Για απλή διαδρομή από Θάσο (Λιμένα) μέχρι Χρυσή Αμμουδιά σε 
δρχ. 104. 

γ) Για απλή διαδρομή από Λιμενάρια μέχρι Ποτό σε δραχ. 69. 

δ) Για απλή διαδρομή από Λιμενάρια μέχρι Πευκάρι σε δρχ. 58. 

ε) Για γύρο Θάσου σε δρχ. 506. 

Άρθρο 22. 

1. Η μεταφορά των απορριμάτων των επ’ αγκύρα και εντός του λιμέ- 
νος ευρισκομένων πλοίων διενεργείται με Φ/Γ λέμβους (ΛΑΤΖΕΣ) και 
τα λεμβουχικά δικαιώματα στην περίπτωση αυτό καθορίζονται ως ακο¬ 
λούθως: 

α) Για πλοία ευρισκόμενα εντός λιμένος: 

Μέχρι 500 ΚΟΧ δρχ. 518 κατά δρομολόγιο. 

Από 501 μέχρι 1.500 ΚΟΧ δρχ. 1035 κατά δρομολόγιο. 

Από 1501 μέχρι 5.000 ΚΟΧ δρχ. 1564 κατά δρομολόγιο. 

Από 5001 ΚΟΧ και άνω δρχ. 2335 κατά δρομολόγιο. 

β) Για πλοία ευρισκόμενα επ αγκύρα εκτός λιμένος (ράδα) και σε 
απόσταση μέχρι ενός (1) ναυτικού μιλίου: 

Μέχρι 500 ΚΟΧ δρχ. 1035 κατά δρομολόγιο. 

Από 501 μέχρι .1500 ΚΟΧ δρχ. 2081 κατά δρομολόγιο. 

Από 1501 μέχρι 5000 ΚΟΧ δρχ. 2599 κατά δρομολόγιο. 

Από 5001 ΚΟΧ ;και. άνω δρχ. 3381 κατά δρομολόγιο. 

2. Για αποστάσεις μεγαλύτερες του ναυτικού μιλίου το λεμβουχικό 
δικαίωμα για.την μεταφορά απορριμάτων καθορίζεται δια ελευθέρας 
συμφωνίας και σε αδυναμία επιτεύξεως συμφωνίας δι’ αποφάσεως του 
Κεντρικού Λιμεναρχείου Καβάλας. 

ΚΕΦΑΛΑΙΟ Γ' 

Τελικές Διατάξεις 

Άρθρο 23. 

Από της δημοσιεύσεως του παρόντος καταργείται ο αριθμ. 29 Ειδι¬ 
κός Κανονισμός Λιμένα Καβάλας (ΦΕΚ 299 Β/89). 

Άρθρο 24. 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από την δημοσίευσή του στην Εφημερίδα της Κυβέρνησης και η 
εκτέλεσή του ανατίθεται στα Λιμενικά Όργανα, ανεξάρτητα από τις αυ- 
ντρέχουσες ποινικές ή αστικές ευθύνες κατά την ισχύουσα νομοθεσία, 
υπόκεινται και στις κυρώσεις του άρθρου 157 του Ν.Δ. 187/73 (ΦΕΚ 
261-Α/3.10.73), όπως τροποποιήθηκε με το Π.Δ. 207/85 (ΦΕΚ 
760-Α3.5.85). 

Καβάλα, 28 Μαρτίου 1990 

Ο Κεντρικός Λιμενάρχης 
ΙΩΑΝΝΗΣ ΚΤΡΔΗΜΟΣ 

Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβέρνησης. 

Καβάλα, 28 Μαρτίου 1990 

Ο Νομάρχης Καβάλας 

ΧΡΗΣΤΟΣ ΑΝΑΣΤΑΣΙΑΔΗΣ 

- 4 - 

Αριθ. 3371 (Π) 

Υπαγωγή του προσωπικού της Κοινότητας Γουβών Ν. Λακωνίας στις 
διατάξεις του Α' μέρους του Ν. 1188/81. 

Ο ΝΟΜΑΡΧΗΣ ΛΑΚΩΝΙΑΣ 

Με την 3371/4.4.90 απόφαση του Νομάρχη Λακωνίας που εκδό- 
θηκε σύμφωνα με τις διατάξεις του άρθρου 3 του Ν. 1188/81 σε συν¬ 
δυασμό με τις όμοιες του άρθρου 30 του Π.Δ. 37α/87 και ύστερα από 


σύμφωνη γνωμοδότηση του Υπηρεσιακού Συμβουλίου αποφασίστηκε η 
υπαγωγή του Προσωπικού της Κοινότητας Γουβών στις διατάξεις του 
Α' μέρους του Ν. 1188/81. 

Σπάρτη, 4 Απριλίου 1990 

Ο Νομάρχης 

Κ. ΒΙΛΛΙΩΤΗΣ 

Αριθ. 3376 (12) 

Προσαρμογή του Οργανισμού Εσωτερικής Υπηρεσίας της Κοινότητας 

Βαμβακούς. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 1586/86 «βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. και Ο.Τ.Α. και άλλες διατάξεις». 

2. Τις διατάξεις του Π.Δ/τος 37α/87. 

3. Τις διατάξεις του άρθρου 12 του Ν. 1188/81 «περί κυρώσεως 
του Κώδικος περί καταστάσεως του προσωπικού Ο.Τ.Α. και του άρθρου 
5 του Ν. 1476/84 και τις όμοιες του άρθρου 23 του Ν. 1735/87. 

4. Τις αριθ. 19/87 και 12/89 αποφάσεις του Κ.Σ. της Κοινότητας 
Βαμβακούς που αφορά την προσαρμογή του Ο.Ε.Υ. της Κοινότητας 
στις διατάξεις του Ν. 1586/86. 

5. Την ομόφωνη γνωμοδότηση του Υπηρεσιακού Συμβουλίου του 
άρθρου 14 του Ν.1586/86 που διατυπώθηκε στο αριθ. 1/22.1.90 
πρακτικό (θέμα 8ο), αποφασίζουμε: 

Εγκρίνουμε τις 19/87 και 12/89 αποφάσεις του Κ.Σ. που αφορούν 
την προσαρμογή στις δ/ξεις του Ν. 1586/86 του ΟΕΥ της Κοιν/τας 
αυτής ώστε η διάρθρωση και διαβάθμιση των υπηρεσιών της Κοιν/τας 
να έχει ως εξής: 

ΓΡΑΜΜΑΤΕΙΑ 

Α. Κατηγορία Δ.Ε. 

1. Κλάδος ΔΕΙ Διοικητικού 

α. Μία θέση με βαθμούς Γ-Α 

Προϊστάμενος της υπηρεσίας είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 29 Μαρτίου 1990 

Ο Νομάρχης 
ΚΩΝ/ΝΟΣ ΒΙΛΛΙΩΤΗΣ 

Αριθ. οικ. 5242 (13) 

Προσαρμογή του Οργανισμού Εσωτερικής Υπηρεσίας της Κοινότητας 

Συκέας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 1586/86 «βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. και Ο.Τ.Α. και άλλες διατάξεις». 

2. Τις διατάξεις του Π.Δ/τος 37α/87. 

3. Τις διατάξεις του άρθρου 12 του Ν. 1188/81 «περί κυρώσεως 
του Κώδικος περί καταστάσεως του προσωπικού Ο.Τ.Α. και του άρθρου 
5τουΝ. 1476/84 και τις όμοιες του άρθρου 23 του Ν. 1735/87. 

4. Τις αριθ. 12, 37/87 και 31/89 αποφάσεις του Κ.Σ. της Κοινότη¬ 
τας Συκέας που αφορά την προσαρμογή του Ο.Ε.Υ. της Κοινότητας 
στις διατάξεις του Ν. 1586/86. 

5. Την ομόφωνη γνωμοδότηση του Υπηρεσιακού Συμβουλίου του 
άρθρου 14 του Ν. 1586/86 που διατυπώθηκε στο αριθ. 1/22.1.90 
πρακτικό (θέμα 8ο), αποφασίζουμε: 

Εγκρίνουμε τις 12, 37/87 και 31/89 αποφάσεις του Κ.Σ. που αφο¬ 
ρούν την προσαρμογή στις δ/ξεις του Ν. 1586/86 του ΟΕΥ της Κοιν/ 
τας αυτής ώστε η διάρθρωση και διαβάθμιση των υπηρεσιών της Κοιν/ 
τας να έχει ως εξής: 

ΓΡΑΜΜΑΤΕΙΑ 

Α. Κατηγορία Δ.Ε. 

1. Κλάδος ΔΕΙ Διοικητικού 

α. Μία θέση με βαθμούς Γ-Α 

2. Κλάδος ΔΕ15 

α. Μία (1) θέση εισπράκτορα εσόδων Ο.Τ.Α. με βαθμούς Γ-Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 29 Μαρτίου 1990 

Ο Νομάρχης 
ΚΩΝ/ΝΟΣ ΒΙΛΛ1ΩΤΗΣ 

-♦- 

Αρί8. 2801 (14) 

Προσαρμογή του Οργανισμού Εσωτερικής Υπηρεσίας της Κοινότητας 
Τουρλωτής Ν. Λασιθίου στις διατάξεις του Ν. 1586/86. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 26 του Ν. 1832/1989 «τροποποίηση 
και συμπλήρωση της νομοθεσίας για την τοπική αυτοδιοίκηση, την απο¬ 
κέντρωση και άλλες διατάξεις». 

2. Τις διατάξεις των άρθρων 1, 2, 3 και 4 του Ν. 1586/86. 

3. Τιςαριθ. 53560/6.8.86 και 75643/16.1.1987 εγκυκλίους του 
Υπουργείου Εσωτερικών. 

4. Την αριθ. 37/1989 απόφαση του Κ.Σ. Τουρλωτής με την οποία 
προσαρμόζεται ο ΟΕΥ της Κοινότητας στις διατάξεις του Ν. 1586/86. 

5. Την αριθ. 8.1.1990 σύμφωνη γνωμοδότηση του Υπηρεσιακού 
Συμβουλίου του άρθρ. 14 παρ. 9 του Ν. 1586/86. 

6. Τον φάκελλο του ΟΕΥ της Κοινότητας Τουρλωτής, αποφασί¬ 
ζουμε: 

Εγκρίνουμε την αριθ. 37/1989 απόφαση του Κοινοτικού Συμβου¬ 
λίου Τουρλωτής με την οποία προσαρμόζεται ο ΟΕΥ της Κοινότητας 
στις διατάξεις του Ν. 1586/86 όπως παρακάτω: 

Άρθρο 1. 

Η υπηρεσία της Κοινότητας συγκροτείται από την Διοικητική Υπηρε¬ 
σία. 

Το οργανωτικό σχήμα της Κοινότητας ονομάζεται Γραμματεία με 
προϊστάμενο της Κοινότητας. 

Άρθρο 2. 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται όπως παρακάτω: 

1. Μόνιμο Προσωπικό 

α) Μία (1) θέση γραμματέα του κλάδου ΔΕΙ με βαθμό Γ έως Α. 

Άρθρο 3. 

Για τον διορισμό, τα καθήκοντα, τους περιορισμούς τον χρόνο εργα¬ 
σίας, την αστική ευθύνη, τα δικαιώματα, άδειες, τις μεταβολές υπηρε¬ 
σιακής καταστάσεως το προβάδισμα, τις ποινές, τη λύση της υπαλληλι¬ 
κής σχέσης, την ιατροφαρμακευτική περίθαλψη και νοσοκομειακή, τα 
έξοδα κηδείας των μονίμων υπαλλήλων που προβλέπονται από τον ορ¬ 
γανισμό ρυθμίζονται από τις διατάξεις του Ν. 1188/81 και 1586/86 
και των διαταγμάτων που εκδίδονται σε εκτέλεση των νόμων αυτών. 

Άρθρο 4. 

Αρμοδιότητες και Αντικείμενα της Διοικητικής Υπηρεσίας 

Στην αρμοδιότητα της διοικητικής υπηρεσίας ανήκου (ενδεικτική 
απαρίθμηση): 

Γραμματέας Κοινότητας 

α. Η μέριμνα για την τήρηση του βιβλίου επίπλων και η φύλαξη αυ¬ 
τού. 

β. Η μέριμνα για την τήρηση και φύλαξη των προβλεπομένων από 
τον Νόμο βιβλίων της Κοινότητας φακέλλων του αρχείου και η σφρα¬ 
γίδα της Κοινότητας. 

γ. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλήν της απόρρι- 
της, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι δέουσες ενέργειες. 

δ. Η τήρηση των πρακτικών συνεδριάσεως του Κ.Σ. η καταχώρηση 
τους στο βιβλίο πρακτικού αυτού, η μέριμνα για την υπογραφή και η έκ¬ 
δοση αντιγράφων. 

ε. Η κατάρτιση με τον Πρόεδρο σχέδιο προϋπ/σμού της Κοινότητας, 
η σύνταξη και υπογραφή με τον Πρόεδρο της Κοινότητας των βεβαιωτι¬ 
κών καταλόγων επιβολής και εισπράξεως των εν γένει κοινοτικών εσό¬ 


δων και η διεξαγωγή της εν γένει λογιστικής υπηρεσίας της Κοινότητας 
και η προσυπογραφή με τον Πρόεδρο των χρηματικών ενταλμάτων. 

στ. Η προσυπογραφή όλων των σχεδίων των προς υπογραφή εγγρά¬ 
φων και όλων των πιστοποιητικών και πινάκων που προβλέπουν οι 
ισχύουσες διατάξεις. 

ζ. Η επιμέλεια κατάρτισης του προγράμματος τέλεσης δημοσίων κοι¬ 
νοτικών εορτών και δεξιώσεων. 

η. Η φροντίδα για την λειτουργία των υπηρεσιών της Κοινότητας 
ύδρευσης, φωτισμού, άρδευσης, γυμναστηρίου ως και πάσης άλλης δη- 
μιουργηθειαομένης υπηρεσίας στο μέλλον. 

θ. Η τήρηση και φύλαξη των Μ.Α., δημοτολογίου και ληξιαρχικών 
βιβλίων. 

ι. Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων οι οποίες ανατίθεται στην Κοινότητα από Νόμου, Διατάγ¬ 
ματα κ.λπ. 

Άρθρο 5. 

Αυτός ο οργανισμός ισχύει από την δημοσίευση του στην Εφημερίδα 
της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αγ. Νικόλαος, 20 Μαρτίου 1990 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 
-+- 

Αριθ. 44 (15) 

Ανασυγκρότηση της Επιτροπής Τιμών Λιανικών Πωλήσεων. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθρου 37 του Ν. 3200/55 «περί Διοικητικής 

αποκεντρώσεως». ·-■ ■ 

2. Τις διατάξεις του Ν.Δ. 3627/56 «περί όργανώσεως της ΕΣΥΕ» 
και του Π.Δ. 1143/80 «περί Οργανισμού της ΕΣΥΕ». 

3. Την κοινή Υπουργική απόφαση αριθ. ΔΥ 6428/Β/26.4.82 με 
θέμα «Αναμόρφωση Συλλογικών οργάνων Γνωμοδοτικής και Αποστα- 
σιστικής αρμοδιότητας του Υπουργείου Προεδρίας Κυβερνήσεως»· 

4. Τα έγγραφα με αριθ. 14057/4945/30.6.82 και 24823/ 
7407/20.11.85 της ΕΣΥΕ καθώς και τα αριθ. 22664/7230/ 
14.12.87 και 308/Δ-55/2.1.1990 «περί ανασυγκρότησης της Επι¬ 
τροπής Τιμών Λιανικών Πωλήσεων». 

5. Τα έγγραφα αριθ. 5/5.1.90 του Εργατοϋπαλληλικού Κέντρου 
Έδεσσας και Αλμωπίας και αριθ. 2/Φ.2/26/18.1.90 του Επιμελητη¬ 
ρίου Πέλλας, αποφασίζουμε: 

Ανασυγκροτούμε την Επιτροπή Τιμών Λιανικών Πωλήσεων για την 
πόλη της ’Εδεσσας και ορίζουμε μέλη αυτής τους παρακάτω: 

α. Τον Διευθυντή Εσωτερικών της Νομαρχίας σαν Πρόεδρο, αναπλη¬ 
ρούμενο από τον νόμιμο αναπληρωτή του. 

β. Τον Μίχο Γεώργιο, εκπρόσωπο του Επιμελητηρίου Πέλλας, σαν 
μέλος αναπληρούμενο από τον Ζιρπιάπδη Κων/νο. 

γ. Τον Μακαμτζή Λάζαρο, εκπρόσωπο του Εργατοϋπαλληλικού Κέ¬ 
ντρου Έδεσσας και Αλμωπίας, σαν μέλος αναπληρούμενο από τον Ταρ- 
πάνη Χρήστο. 

δ. Καθήκοντα εισηγητή και γραμματέα της Επιτροπής θα εκτελεί η 
Προϊσταμένη της Υπηρεσίας Στατιστικής, αναπληρούμενη από το νό¬ 
μιμο αναπληρωτή της. 

Η παραπάνω Επιτροπή, θα συγκαλείται από τον Πρόεδρο αυτής μια 
φορά τον μήνα (την τελευταία Τρίτη) και θα συνεδριάζει στο γραφείο του 
Προέδρου. 

Η Επιτροπή θα είναι αρμόδια για τον έλεγχο, την πληρότητα και 
ακρίβεια των Τιμών Λιανικών Πωλήσεων που συλλέγονται από την 
Υπηρεσία Στατιστικής. 

Η θητεία των μελών αυτής ορίζεται για δύο έτη και αρχίζει από τη 
δημοσίευσή της στην Εφημερίδα της Κυβερνήσεως. 

Η οιπόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 23 Ιανουάριου 1990 
Ο Νομάρχης 

ΜΑΝΘΟΣ ΤΖΙΑΣΤΟΥΔΗΣ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

I) 

» 

» 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















